wickkiey/tamil-wikipedia-chunked huggingface dataset:
# உமர் அக்மல்

**உமர் அக்மல்** Umar Akmal பிறப்பு 26 மே, 1990) என்பவர் பாக்கித்தான் துடுப்பாட்ட அணியின் வீரர் ஆவார். 2009 ஆம் ஆண்டில் நியூசிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 160  பந்துகளில் 129 ஓட்டங்கள் எடுத்து பாண்டின் பந்துவீச்சில் ஆட்டமிழந்தார். இதில் 21 நான்குகளும்,2 ஆறுகளும் அடங்கும். பின் இரண்டாவது ஆட்டப் பகுதியில் 174 பந்துகளில் 75 ஓட்டங்கள் எடுத்து பாண்டின் பந்துவீச்சில் ஆட்டமிழந்தார் . இதில் 5 நான்குகளும்1 ஆறுகளும் அடங்கும். இந்தப் போட்டியில் நியூசிலாந்து அணி 32 ஓட்டங்கள் வித்தியாசத்தில் வெற்றி பெற்றது.  
2011 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. செப்டம்பர் 1 இல் புலவாயோவில் நடைபெற்ற சிம்பாப்வே துடுப்பாட்ட அணிக்கு எதிரான ஒரே தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 39  பந்துகளில் 15 ஓட்டங்கள் எடுத்து லேம்ப்பின் பந்துவீச்சில் ஆட்டமிழந்தார். இதில் 2 நான்குகள் அடங்கும். இரண்டாவது ஆட்டப் பகுதியில் இவருக்கு துடுப்பாட்ட வாய்ப்பு கிடைக்கவில்லை. இந்தப் போட்டியில் பாக்கித்தான் அணி 7 இலக்குகள் வித்தியாசத்தில் வெற்றி பெற்றது.
# உமர் அக்மல்

## ஒருநாள் பன்னாட்டுத் துடுப்பாட்டம்

ஆகஸ்டு 1, 2009 இல் தம்புலாவில் இலங்கைத் துடுப்பாட்ட அணிக்கு எதிரான இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.
# உமர் அக்மல்

## பன்னாட்டு இருபது20

2009 ஆம் ஆண்டில் பாக்கித்தான் துடுப்பாட்ட அணி இலங்கையில் சுற்றுப்பயணம் செய்து பன்னாட்டு இருபது20 போட்டித் தொடரில் விளையாடியது. ஆகஸ்டு 12 இல் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார்.
# பிளேக் மருத்துவர்

**பிளேக் மருத்துவர்** *(p**lague doctor**)* என்பவர் **ஐரோப்பா**வின் மத்திய காலங்களில் பிளேக் நோய் உடைய நோயாளிகளை மட்டுமே கவனிப்பதற்கென்று நகரங்களால் நியமிக்கப்பட்ட மருத்துவர் ஆவார். இவர்களுக்கான சம்பளத்தை நகர நிர்வாகமே கொடுத்ததால் இவர்கள் பிளேக் நோய் உடைய அனைவருக்கும் மருத்துவம் செய்தனர். குறிப்பாக பணவசதியில்லாத ஏழைகளுக்கு இவர்களின் சேவை அவசியமாய் இருந்தது.  
பிளேக் மருத்துவர்கள் பொதுவாக இரண்டாந்தர மருத்துவர்களாகவே கருதப்பட்டனர். மற்றபடி தொழில் நடத்த முடியாதவர்களும் புதிதாக மருத்துவம் படித்து விட்டுத் தொழிலில் இறங்குபவர்களும் மட்டுமே ஆபத்தான இதனை ஏற்றனர். சில சமயம் மருத்துவமே படிக்காத போலிகளும் கூட இத்தொழிலை கைக்கொண்டனர்.
# பிளேக் மருத்துவர்

## பொது ஊழியர்கள்

பிளேக் மருத்துவர்கள் பொது ஊழியர்கள் ஆவர். இவர்கள் பிளேக் உடைய நோயாளிகளைத் தவிர வேறு எந்த நோயாளிகளையும் பார்க்கக் கூடாது. பிளேக் நோயாளிகளைக் கவனிப்பது மட்டுமின்றி நோயால் மரணமடைந்தோரின் உயில்களை வெளியிடுவதும் மரண ஆவணங்கள் பதிவதும் இவர்களின் பணியாய் இருந்தது.
# பிளேக் மருத்துவர்

## அலகு மருத்துவர் உடை

*முதன்மைக் கட்டுரை:* அலகு மருத்துவர் உடை  
பிளேக் மருத்துவர்கள் பிளேக் நோயிலிருந்து தங்களைக் காத்துக் கொள்ள வித்தியாசமான ஓர் உடையை அணிந்தனர். இது அலகு மருத்தவர் உடை என்று அறியப்பட்டது. இது கணுக்கால் வரை நீண்ட அங்கி, கையுறை, காலுறை, பூட்சு, தொப்பி மற்றும் ஓர் அலகு முகமூடி இவற்றால் ஆனது. இந்த உடை மட்டுமின்றி இவர்கள் தங்கள் கைகளில் ஒரு குச்சியையும் வைத்திருப்பர்.
# பிளேக் மருத்துவர்

## புகழ்பெற்ற பிளேக் மருத்துவர்கள்

நாஸ்ட்ராடாமஸ், பாராசெல்சஸ் போன்றோர் புகழ் பெற்ற பிளேக் மருத்துவர்கள் ஆவர்.
# சயீத் அஜ்மல்

**சயீத் அஜ்மல்** (Saeed Ajmal, , பிறப்பு: 14 அக்டோபர் 1977), ஒரு பாக்கிஸ்தான் துடுப்பாட்டக்காரர். பைசலாபாத்தில் பிறந்த இவர் பந்துவீச்சாளர். பாக்கிஸ்தான் தேசிய அணி பைசலாபாத் துடுப்பாட்ட அணி, இஸ்லாமாபாத் அணி, கான் ஆய்வு கூட அணிகளில் இவர் அங்கத்துவம் பெறுகின்றார். வலதுகை புறத்திருப்ப பந்து வீச்சாளர் மற்றும் வலதுகை மட்டையாளர் ஆவார். 2008 ஆம் ஆண்டில் தனது 30 ஆவது வயதில் தனது முதல் ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். பின் 2009 ஆம் ஆண்டில் இவர் தேர்வுத் துடுப்பாட்டப் போட்டியில் அறிமுகமானார். இவரின் பந்துவீசும் முறை சர்ச்சைக்கு உள்ளானது. பின் அதனை சரிசெய்து 2009 ஐசிசி உலக இருபது20 கோப்பையை பாக்கித்தான் அணி வெல்வதற்கு உதவினார். டிசம்பர் 2014 இல் சிறந்த ஒருநாள் பன்னாட்டுத் துடுப்பாட்டப் பந்து வீச்சாளருக்கான பன்னாட்டுத் துடுப்பாட்ட அவையின் தரவரிசையில் இவர் முதலிடம் பிடித்தார். இவர் 2011 முதல் 2014 டிசம்பர் வரை முதலிடத்தில் நீடித்தார். பின் மேற்கிந்தியத் தீவுகள் அணியின் சுனில் நரைன் முதலிடம் பிடித்ததால் இவர் இரண்டாம் இடம் பெற்றார். இவர் ஒரே சமயத்தில் பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டப் பந்து வீச்சாளருக்கான தரவரிசையில் 9 ஆவது இடத்தையும், பன்னாட்டு இருபது20 போட்டித் தரவரிசையில் 2 ஆவது இடத்தையும் பிடித்தார். 30 வயதிற்கு மேல் சர்வதேச போட்டிகளில் அறிமுகமாகி 100 இலக்குகளைக் கைப்பற்றிய நான்காவது சர்வதேச வீரர் எனும் பெருமை பெற்றார். இதற்கு முன்னதாக கிளாரி கிரிம்மட்,திலிப்தோஷி, மற்றும் ரியான் ஹாரிசாகியோர் இந்தச் சாதனைகளைப் புரிந்தனர். இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.  
சனவரி 28,2012 இல் தேர்வுத் துடுப்பாட்டப் போட்டிகளில் தனது 100 ஆவது இலக்கினைக் கைப்பற்றினார். இதன்மூலம் விரைவாக 100 ஆவது இலக்கினைக் கைப்பற்றிய பாக்கித்தானிய வீரர் எனும் சாதனையைப் படைத்தார். மேலும் பன்னாட்டு இருபது20 போடிகளில் அதிக இலக்கினைக் கைப்பற்றிய பாக்கித்தானிய வீரர் எனும் சாதனையைப் படைத்தார். பின் சாகித் அஃபிரிடி 101 இலக்குகள் எடுத்து இந்தச் சாதனையைத் தகர்த்தார். 2012 ஆம் ஆண்டில் பிக்பாஷ் லீக்கில் அடிலெய்டு ஸ்டிரக்கர்ஸ் அணிக்காக விளையாடினார்.
# சயீத் அஜ்மல்

## சர்வதேச போட்டிகள்

### தேர்வுத் துடுப்பாட்டம்

2009 ஆம் ஆண்டில் பாக்கித்தான் துடுப்பாட்ட அணி இலங்கையில் சுற்றுப்பயணம் செய்து விளையாடியது . காலி பன்னாட்டு அரங்கத்தில் சூலை 4 இல் இலங்கைத் துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 24 ஓவர்கள் வீசி 79 ஓட்டங்களை விட்டுக்கொடுத்தார்.இதில் 2 இலக்குகளைக் கைப்பற்றினார்.இதில்4 ஓவர்களை *மெய்டனாக* வீசினார். இவரின் சராசரி 3.38 ஆகும்.பின் இரண்டாவது ஆட்டப் பகுதியில் பந்துவீச்சில் 13 ஓவர்கள் வீசி 34 ஓட்டங்களை விட்டுக்கொடுத்தார். 3 இலக்கினைக் கைப்பற்றினார். இந்தப் போட்டியில் இலங்கை அணி 50 ஓட்டங்கள் வித்தியாசத்தில் வெற்றி பெற்றது.
# அகமது செசாத்

**அகமது செசாத்**(Ahmed shehzad, பிறப்பு: 23 நவம்பர் 1991), ஒரு பாக்கிஸ்தான் துடுப்பாட்டக்காரர். லாகூர் இல் பிறந்த இவர் மட்டையாளர். பாக்கிஸ்தான் தேசிய அணி, *லாகூர் துடுப்பாட்ட அணி அணி, கபீப் வங்கி அணி, லாகூர்ஈகல் லாகூர்ரவி லாகூர்சலிமார்* அணிகளில் இவர் அங்கத்துவம் பெறுகின்றார். இவர் பாக்கித்தானிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளில் விளையாடி வருகிறார். 2009 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தொடரில் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் அறிமுகமானார்.
# அகமது செசாத்

## தனிப்பட்ட வாழ்க்கை

அகமது செசாத் 23 நவம்பர் 1991 இல் லாகூரில் பிறந்தார்.இவர் பஷ்தூன் மக்கள் மரபைச் சேர்ந்தவர் ஆவார். இவர் பஷ்தூ மொழியை சரளமாகப் பேசும் திறன் பெற்றவர். இவருக்கு இரண்டு வயதாக இருக்கும் போது இவரின் தந்தை காலமானார். இவரின் தாயோடு லாகூரில் உள்ள அனார்க்கலியில் வசித்து வந்தார்.  
செப்டம்பர் 19, 2015 இல் இவரின் நீண்ட நாள் தோழியான சனா என்பவரைத் திருமணம் செய்தார். 2007 ஆம் ஆண்டில் தனது முதல் தரத் துடுப்பாட்டப் போட்டிகளில் விளையாடினார். இந்தப் போட்டியில் 167 ஓட்டங்கள் எடுத்து இங்கிலாந்து துடுப்பட்ட அணிக்கு எதிரான போட்டியில் வெற்றிக்கு உதவினார்.
# அகமது செசாத்

## தேர்வுத் துடுப்பாட்டங்கள்

2014 ஆம் ஆண்டில் இலங்கைத் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது . டிசம்பர் 31 , இல் அபுதாபியில் நடைபெற்ற இலங்கைத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 83 பந்துகளில் 38 ஓட்டங்களை எடுத்து எரங்காவின் பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் 109 பந்துகளில் 55 ஓட்டங்கள் எடுத்து ஜெராத்தின் பந்துவீச்சில் ஆட்டமிழந்தார். இந்தப் போட்டி சமனில்முடிந்தது.
# அகமது செசாத்

## ஒருநாள் பன்னாட்டுத் துடுப்பாட்டம்

ஏப்ரல் 24, 2009 இல்ஆத்திரேலியத் துடுப்பாட்ட அணிக்கு எதிரான தொடரில் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார்.  
தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் நூறு ஓட்டங்கள் அடித்த முதல் பாக்கித்தானிய வீரர் எனும் சாதனை படைத்தார். பன்னாட்டு இருபது20 போட்டிகளில் அதிக நான்கு மற்றும் ஆறு ஓட்டங்கள் அடித்த பாக்கித்தானிய வீரர் எனும் சாதனை படைத்தார். இரு போட்டிகள் கொண்ட பன்னாட்டு இருபது20 போட்டித் தொடரில் 160 ஓட்டங்கள் சேர்த்து அதிக ஓட்டங்கள் சேர்த்த பாக்கித்தானிய வீரர் எனும் சாதனை படைத்தார். லாகூர் லயன்ஸ் அணியில் அதிக ஓட்டங்கள் சேர்த்து சாதனை படைத்தார். 76 போட்டிகளில் இவர் அனைத்து வடிவப் போட்டிகளிலும் நூறு ஓட்டங்கள் அடித்த இரண்டாவது சர்வதேச வீரர் எனும் சாதனை படைத்தார்.இதற்கு முன்பாக கே. எல். ராகுல் இந்தச் சாதனை படைத்தார். பாக்கித்தான் சூப்பர் லீக்கில் அதிக ஓட்டங்கள் சேர்த்த வீரர் எனும் சாதனை படைத்தார். பன்னாட்டு இருபது20 போட்டியில் ஹேட்ரிக் ஆறு ஓட்டங்கள் அடித்த முதல் பாக்கித்தானிய வீரர் எனும் சாதனை படைத்தார்.
# தோடர் மால்

**இராஜா தோடர் மால்** *(Todar Mal)* பீகாரில் உள்ள கயையில் பிறந்தவர். பேரரசர் அக்பரின் நிதியமைச்சராக உயர்ந்தவர். வங்காளத்தில் இருந்த காசகம் இவர் கட்டுப்பாட்டில் இருந்தது. அத்தோடு ஆக்ரா மற்றும் பஞ்சாப் ஆகிய இடங்களுக்கும் இவர் பொறுப்பு வகித்தார். சிதப்பூர் மாவட்ட அரசு இணையதளத்தில் முக்கிய நபர்கள் பெயரில் இவர் பெயரும் இடம்பெற்றுள்ளது.  
நிதியமைச்சராக இவர் நிலஅளவை முறைகள், எடைகள், வருவாய் மாவட்டங்கள் போன்றவற்றை சீர்செய்தார். இவரை இந்தியாவின் முதல் புள்ளியியலாளராய்க் கருதலாம்.  
தோடர்மால் லாகூரில் 08.10.1589 அன்று காலமானார்.
# அப்துர் ரகுமான்

**அப்துர் ரகுமான்** (Abdur Rehman, பிறப்பு: மார்ச் 1, 1980), ஒரு பாக்கிஸ்தான் துடுப்பாட்டக்காரர். சியல்கொட் இல் பிறந்த இவர் மட்டையாளர். இடதுகை மிதவேக பந்துவீச்சாளர். பாக்கிஸ்தான் தேசிய அணி, குஜரன்வாலா துடுப்பாட்ட அணி, கபீப் வங்கி அணி, சியல்கொட் அணிகளில் இவர் அங்கத்துவம் பெறுகின்றார்.
# வகாப் ரியாஸ்

**வகாப் ரியாஸ்** (Wahab Riaz, , பிறப்பு: சூன் 28, 1985, பாக்கிஸ்தான்) லாகூர் இல் பிறந்த இவர் சகலதுறை ஆட்டக்காரர். பாக்கிஸ்தான் தேசிய அணி, ஹைதராபாத் துடுப்பாட்ட அணி, லாகூர் அணி, லாகூர் சிங்க அணி, லாகூர் ரவி ஆகிய அணிகளுக்காகவும் இவர் உள்ளூர்ப் போட்டிகளில் விளையாடினார்
# வகாப் ரியாஸ்

## சர்வதேச போட்டிகள்

வங்காளதேசத் துடுப்பாட்ட அணி, இந்தியத் துடுப்பாட்ட அணி மற்றும் பாக்கித்தான் துடுப்பாட்ட அணி ஆகிய மூன்று நாடுகள் பங்கேற்ற மூன்று நாடுகள் பங்கேற்ற முத்தரப்புத் தொடரில் வங்காளதேசத் துடுப்பாட்ட அணிக்கு எதிரான துடுப்பாட்டத் தொடரில் இவர் அறிமுகமானார். இதில் 7 ஓவர்களை வீசி 22 ஓட்டங்களை விட்டுக்கொடுத்து 3 இலக்குகளை வீழ்த்தினார். பின் இந்தியத் துடுப்பாட்ட அணிக்கு எதிரான போட்டியில் இவர் 10 ஓவர்களை வீசி 85 ஓட்டங்களை விட்டுகொடுத்தார். இதில் 2 இலக்குகளை வீழ்த்தினார்.  
2010 ஆம் ஆண்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் இங்கிலாந்து அணி முதலில் விளையாடியது.இதன் முதல் ஆட்டப் பகுதியில் வகாப் 63 ஓட்டங்களை விட்டு கொடுத்து 5 இலக்குகளைக் கைப்பற்றினார்.பின் மட்டையாட்டத்தில் 27 ஓட்டங்கள் விட்டுக்கொடுத்து 3 இலக்குகளைக் கைப்பற்றினார்.  
பின் அக்டோபர், 2010 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தொடரில் விளையாடினார். பின் தென்னாப்பிரிக்காவிற்கு எதிரான முதல் தேர்வுத் துடுப்பாட்டத் தொடரில் இவர் கிரயெம் சிமித் மற்றும் அசீம் ஆம்லாவின் இலக்கினைக் கைப்பற்றினார். பின் காயம் காரணமாக இந்தப் போட்டியில் இவரால் பந்துவீச இயலவில்லை. இதனால் மற்ற போட்டிகளில் விளையாட இயலவில்லை.  
மார்ச் 2011 ஆம் ஆண்டில் இவர் விளையாடிய நான்கு போட்டிகளிலும் சிறப்பாக விளையாடினார். பின் 2011 துடுப்பாட்ட உலகக்கோப்பத் தொடரில் விளையாடும் வாய்ப்பினைப் பெற்றார். சுஐப் அக்தருக்கு காயம் ஏற்பட்டதனால் இவருக்கு வாய்ப்பு கிடைத்தது. இதில் இந்தியத் துடுப்பாட்ட அணிக்கு எதிரான போட்டியில் இவர் ஐந்து இலக்குகளை வீழ்த்தியதன் மூலம் இவர் பரவலாக அறியப்பட்டார்.  
இதன்பிறகு மேற்கிந்தியத்தீவுகள் துடுப்பாட்ட அணிக்கு எதிராக இரண்டு தேர்வுத் துடுப்பாட்டம், ஐந்து ஒருநாள் பன்னாட்டுத் துடுப்பாட்டம் மற்றும் ஒரு பன்னாட்டு இருபது20 போட்டிகள் கொண்ட தொடரில் விளையாடும் பாக்கித்தானிய அணியில் இடம்பெற்றார். இருபது 20 போட்டியில் பாக்கித்தான் அணி தோற்றது. இந்தத் தொடரின் நான்கு ஒருநாள் பன்னாட்டுத் துடுப்பாட்டப் போட்டிகளில் இவர் விளையடினார். இதில் 7 இலக்குகளைக் கைப்பற்றினார். இவரின் பந்துவீச்சு சராசரி 25.28 ஆகும். இந்தத் தொடரில் அதிக இலக்குகள் வீழ்த்திய பாக்கித்தானியப் பந்துவீச்சாளர்களில் முதலிடம் பிடித்தார். இந்தத் தொடரைப் பற்றி தலைமைப் பயிற்சியாளரான வக்கார் யூனிசு, பாக்கிஸ்தான் துடுப்பாட்ட வாரியத்திற்கு அனுப்பிய அறிக்கையில் வகாப் சுமாராக விளையாடியதாகத் தெரிவிக்கப்பட்டது. பின் மே மாதத்தில் அயர்லாந்து துடுப்பாட்ட அணிக்கு எதிரான இரண்டு ஒருநாள் போட்டிகள் கொண்ட தொடரில் விளையாடும் 15 பேர் கொண்ட பட்டியலில் இடம்பிடித்தார். ஆனால் விளையாடும் அணியில் வாய்ப்பு கிடைக்கவில்லை..
# கர்ணரஞ்சனி

**கர்ணரஞ்சனி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# கர்ணரஞ்சனி

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub> த<sub>2</sub> ப ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் காந்தாரம் ஒழுங்குமாறி வருவதால் இது ஒரு வக்கிர இராகம் ஆகும்.
# கர்நாடகதேவகாந்தாரி

**கர்நாடகதேவகாந்தாரி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகமும் ஆகும்.
# கர்நாடகதேவகாந்தாரி

## இலக்கணம்

இந்த இராகத்தில் சட்சம் (ச), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>), சதுச்ருதி ரிசபம் (ரி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub> த<sub>2</sub> ப ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூரண" இராகம் எனப்படுகின்றது.
# மணிரங்கு

**மணிரங்கு** இராகம் கருநாடக இசையில் பயன்படும் இராகங்களில் ஒன்று. இது 22வது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# மணிரங்கு

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>), சாதாரண காந்தாரம் (க<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>ப ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ சாடவ" இராகம் எனப்படுகின்றது.
# மணிரங்கு

## உருப்படிகள்

| வர்ணம் | *சலவலச்சி* | திஸ்ர ஏகம் | பல்லவி சேசய்யர் |  |
| --- | --- | --- | --- | --- |
| கிருதி | *ரானிடி ராது* | ஆதி | தியாகராஜர் |  |
| கிருதி | *மாமவ* | மிச்ரசாபு | முத்துசுவாமி தீட்சிதர் |  |
| கிருதி | *எப்படிக் கேட்டாலும்* | ரூபகம் | கோபாலகிருஷ்ண பாரதியார் |  |
| கிருதி | *சித்தம் இரங்கி* | திரிபுடை | வேதநாயகம் பிள்ளை |  |
| கிருதி | *இனி சுமக்க* | மிச்ரசாபு | முத்துத்தாண்டவர் |  |
| கிருதி | *சுந்தரேஸ்வரநீயே* | ரூபகம் | பாபநாசம் சிவன் | } |
# மாருவதன்யாசி

**மாருவதன்யாசி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# மாருவதன்யாசி

## இலக்கணம்

இந்த இராகத்தில் சட்சம் (ச), சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>), சதுச்ருதி தைவதம் (த<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub>த<sub>2</sub> ப ம<sub>1</sub> த<sub>2</sub> ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் பஞ்சமம், தைவதம் என்பனவும், அவரோகணத்தில் தைவதமும் ஒழுங்குமாறி வருவதால் இது ஒரு வக்கிர இராகம் ஆகும்.
# நாயகி (இராகம்)

**நாயகி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# நாயகி (இராகம்)

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), கைசிக நிசாதம் (நி<sub>2</sub>), சாதாரண காந்தாரம் (க<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் த<sub>2</sub> நி<sub>2</sub>,த<sub>2</sub> ப ம<sub>1</sub> ரி<sub>2</sub> க<sub>2</sub> ,ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் பஞ்சமம், தைவதம் என்பனவும், அவரோகணத்தில் தைவதம், காந்தாரம் என்பனவும் ஒழுங்குமாறி வருவதால் இது ஒரு வக்கிர இராகம் ஆகும்.
# புஷ்பலத்திகா

**புஷ்பலத்திகா** இராகம் கருநாடக இசையில் பயன்படும் இராகங்களில் ஒன்றாகும். இது 22வது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# புஷ்பலத்திகா

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>)சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>2</sub> ப ம<sub>1</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது.
# கழார்க் கீரன் எயிற்றியார்

**கழார்க் கீரன் எயிற்றியார்** சங்ககாலப் புலவர்களில் ஒருவர். இவரது பாடல்கள் 8 சங்கத்தொகை நூல்களில் இடம் பெற்றுள்ளன.
:கழார் என்பது காவிரிக் கரையில் இருந்த சங்ககால ஊர்.
கழாரில் வாழ்ந்த மற்றோரு புலவர் கழார்க் கீரன் எயிற்றியனார்.
# கழார்க் கீரன் எயிற்றியார்

## பாடல்கள்

அகநானூறு 163, 217, 235, 294,  
குறுந்தொகை 135, 261, 281, 312,
# கழார்

கழார் என்பது சங்ககாலத்தில் சிறப்புற்றிருந்த ஊர்களில் ஒன்று. கழை என்னும் சொல் மூங்கிலைக் குறிக்கும். ஆற்றோரம் மூங்கில் புதர் இருந்த ஆற்றுத்துறை கழார் (கழை ஆர்ந்திருந்த இடம்) எனப்பட்டது.  
சங்கப் பாடல்கள் பலவற்றில் இந்த ஊர் சிறப்பித்துப் பேசப்படுகிறது.
# கழார்

## கழாரில் நீச்சல் விழா

- நீச்சல் நடனம் Synchronized Swimming
கழார்த்துறையில் ஆட்டனத்தி புனலாடினான். அப்போது அவன் தன் ஆற்றலை வெளிப்படுத்தி பல சாகசங்களைச் செய்து காட்டினான். அவற்றை அரசன் கரிகாலன் கண்டு களித்தான். ஆட்டனத்திக்கும், காவிரி என்பவளுக்கும் இடையில் நடந்த நீச்சல்நடனப் போட்டிக்கு நடுவராகவும் விளங்கினான்.  
இன்னிசை முழங்கிற்று. ஆட்டனத்தி தன் காலில் அணிந்திருந்த கழல் நீருக்கு வெளியே தெரியும்படி புரட்டிக் காட்டினான். வயிற்றிலிருந்த பொலம்பாண்டில் மணி ஒலிக்கும்படி தன் உடம்பையே நீளவாக்கில் உருட்டிக் காட்டினான்.
# கழார்

## கழார் முறையீட்டு மன்றம்

கழார் நகரைத் தலைநகராகக் கொண்டு மத்தி என்னும் அரசன் ஆண்டுவந்த காலத்தில் மக்கள் முறையீடு செய்துகொள்ளும் வழக்குமன்றம் ஒன்று இருந்தது. பரத்தையைப் பிரிந்து மனை திரும்பிய தலைவனைத் தலைவி அவனை வீட்டிற்குள் நுழைய விடவில்லை. ‘இனி அவ்வாறு செய்யமாட்டேன்’ என்று தலைவியிடம் கெஞ்சுகிறான். அவன் தன் வாக்குறுதியை உறுதிப்படுத்திக்கொள்ளக் கழார் ‘நல்லோர் நல்லோர்’ கூடும் மன்றத்தில் முறையிட்டுக்கொள்ளுமாறு தலைவி கூறித் தலைவனை அனுப்பிவிடுகிறாள்.
# கழார்

## கழார் சோற்று மன்றம் (அன்னதானச் சத்திரம்)

கழாஅர் எனப்பட்ட இவ்வூர் வெல்போர்ச் சோழர் ஆட்சிக்கு உட்பட்டிருந்தது. அங்குக் கட்டுக்கடங்காப் பெருஞ்சோறு சமைத்து வந்தவர்களுக்கெல்லாம் கொடையாக வழங்கப்பட்டது. ‘விடக்கு’ என்னும் கறிக்குழம்புப் பிரியாணி வழங்கப்பட்டது. பெருங்காற்று வீசிப் பறக்க முடியாத காலத்தில் அங்கு இருந்த மாசில்லாத மரத்தில் காக்கைகள் அமர்ந்திருந்து அவர்கள் இடும் பலிச்சோற்றை உண்ணுமாம். - கழார்க் கீரன் எயிற்றியார் - நற்றிணை 281
மத்தி அரசன் ஆண்டுவந்த இந்தக் கழார் போன்றது தலைவியின் இளமை என்கிறார் புலவர். அங்குள்ள தாமரைப் பொய்கையில் வள்ளைக் கொடிகளை அறுத்துக்கொண்டு வாளைமீன்களை மேய்ந்த நீர்நாய் அங்குள்ள பிரம்புமுள் புதரில் பதுங்கிக்கொள்ளுமாம்.
# கழார்

## கழார் அரசன் மத்தி

கழார் முன்துறை ‘பரதவர் கோமான் பல்வேல் மத்தி’க்கு உரியது.  
கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள்.  
(ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.
# தாட் நோய்க்கூட்டறிகுறி

**தாட் நோய்க்கூட்டறிகுறி** *(Dhat syndrome)* என்பது இந்தியத் துணைக்கண்ட ஆண்களில் காணப்படும் தொன்நம்பிக்கைப் பண்பாடு சார்ந்த நோய் ஆகும். பழைய இந்து நம்பிக்கைகளின் படி 40 துளி குருதி சேர்ந்து ஒரு துளி எலும்பு மஜ்ஜை உண்டாகிறது. 40 துளி எலும்பு மஜ்ஜை சேர்ந்து ஒரு துளி விந்துப் பாய்மம் அல்லது **தாது (தாட்)** உண்டாகிறது. இத்தகைய விந்துப்பாய்மம் சுய இன்பம் போன்ற செயல்களால் வீணாவது இந்த ஆண்களின் உள்ளத்தில் குற்ற உணர்வை உண்டாக்குகிறது. அவர்கள் மருத்துவர்களிடம் களைப்பு, சிறுநீரில் விந்து வெளியேறுதல், விந்து முந்துதல், விறைப்பின்மை போன்ற புகார்களுடன் வருவர்.  
இது பெரும்பாலும் உளரீதியிலான நோயாகும். எனவே ஆலோசனை வழங்குதல், நடத்தை மாற்ற சிகிச்சை மற்றும் மனஅழுத்த எதிர்ப்பு மருந்துகள் ஆகியவை இந்நோய்க்கான மருத்துவ முறைகளாகும்.
# தாட் நோய்க்கூட்டறிகுறி

## வெளியிணைப்புகள்

- அமெரிக்க மனநல மருத்தவ இதழில்
# கோயம்புத்தூர் வானொலி நிலையம்

இந்தியாவில் 'பிரசார் பாரதி கார்பொரேசன்' என்ற நடுவண் அரசிற்கு சொந்தமான ஒலிபரப்புக் கழகம், அகில இந்திய வானொலி என்ற பெயரில் இந்தியா முழுவதும் வானொலிப் பணிகளை வழங்கி வருகிறது. அகில இந்திய வானொலியின் கோயம்புத்தூர் பிரிவு வானொலியே **கோயம்புத்தூர் வானொலி நிலையம்** ஆகும்.
# கோயம்புத்தூர் வானொலி நிலையம்

## அமைவிடம்

கோயம்புத்தூர்-திருச்சி சாலையில் இராமநாதபுரத்தில் அமைந்துள்ள, இந்த வானொலி நிலையம் AM, மற்றும் பண்பலை ஒலிபரப்புக்களை வழங்குகிறது. இதன் ஒலிபரப்பு மையம் (Transmission Center) கோவையிலிருந்து போத்தனூர் வழியாகச் செட்டிபாளையம் செல்லும் மாநில நெடுஞ்சாலையில் அமைந்துள்ளது.
# கோயம்புத்தூர் வானொலி நிலையம்

## நோக்கம்

கோயம்புத்தூர், ஈரோடு, உதகை, சேலம், தருமபுரி, நாமக்கல் ஆகிய பகுதிகளைக் குறியிலக்காகக் கொண்டு தொடக்கத்தில் முழுக்க முழுக்க மக்கள் பணிகளைக் குறிக்கோளாகக் கொண்டு தொடங்கப்பட்டாலும், பின்பு, மைய அரசின் கொள்கை முடிவுகளுக்கு ஏற்ப, இந்திய வானொலிகள் அனைத்தும் செயல்பட்டதைப் போல், சிறிதளவில் வணிக நோக்கிலும் செயல்படத் தொடங்கியது இந்த வானொலி நிலையம்.
# சொகைல் தன்வீர்

**சொகைல் தன்வீர்** (Sohail Tanvir, உருது: **سہیل تنویر**, பிறப்பு: டிசம்பர் 12, 1984) பாக்கிஸ்தான் ராவல்பிண்டி இல் பிறந்த இவர் சகலதுறை ஆட்டக்காரர். இவர் *ஃபெடரல் எரியாஸ், கயானா அமேசான் வாரியர்ஸ், கராச்சி கிங்ஸ், லயன்ஸ், முல்தான் சுல்தான் , ராவல்பிண்டி* ஆகிய அணிகளுக்காக உள்ளூர்ப் போட்டிகளில் விளையடிவருகிறார். இந்தியன் பிரீமியர் லீக் தொடர்களில் ராஜஸ்தான் ராயல்ஸ் அணிக்காக விளையாடினார். 2007 ஆம் ஆண்டில் பாக்கித்தான் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 30 இல் கொல்கத்தா, ஈடன் கார்டன்ஸ் மைதானத்தில் நடைபெற்ற இந்தியத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 7  பந்துகளில் ஓட்டங்கள் ஏதும் எடுக்காமல் அனில் கும்ப்ளேவின் பந்துவீச்சில் ஆட்டமிழந்தார். பின் பந்துவீச்சில் 39 ஓவர்கள் வீசி 166 ஓட்டங்களை விட்டுக்கொடுத்தார். இதில் 6 ஓவர்களை மெய்டனாக வீசி ஜாஃபர் மற்றும் தினேஷ் கார்த்திக் ஆகியோரின் இலக்கினை வீழ்த்தினார். பின் இரண்டாவது ஆட்டப் பகுதியில் பந்துவீச்சில் 9 ஓவர்கள் வீசி 41 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை. இந்தப் போட்டி சமனில் முடிந்தது.
# சொகைல் தன்வீர்

## ஒருநாள் பன்னாட்டுத் துடுப்பாட்டம்

2007 ஆம் ஆண்டில் தென்னாப்பிரிக்கத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. அக்டோபர் 18 இல் லாகூரில் நடைபெற்ற தென்னப்பிரிக்கத் துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 2014 ஆம் ஆண்டில் நியூசிலாந்துத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்து விளையாடியது. டிசம்பர் 17 இல் அபுதாபியில் நடைபெற்ற நியூசிலாந்துத் துடுப்பாட்ட அணிக்கு எதிரான நான்காவது ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். இந்தப் போட்டியில் 10 ஓவர்கள் வீசி 75 ஓட்டங்களை வீட்டுக் கொடுத்து 1 இலக்கினை வீழ்த்தினார். பின் துடுப்பட்டத்தில் 12 பந்துகளில் 11 ஓட்டங்களை எடுத்தார். இந்தப் போட்டியில் நியூசிலாந்து அணி 7 ஓட்டங்கள் வித்தியாசத்தில் வெற்றி பெற்றது.
# கொங்குநாடு முன்னேற்றக் கழகம்

**கொங்குநாடு முன்னேற்ற கழகம்** என்பது தமிழ்நாட்டிலுள்ள அரசியல் கட்சியாகும். இதன் ஆதரவாளர்கள் பெரும்பான்மையோர் தமிழகத்தின் மேற்கு மாவட்டங்களில் உள்ளனர். இதன் சின்னமாக சமையல் எரிவாயு உருளை.14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.
# கொங்குநாடு முன்னேற்றக் கழகம்

## தோற்றம்

2009ல் கோயமுத்தூரில் நடந்த கொங்கு வெள்ளாள அல்லது வேளாளக் கவுண்டர்கள் சங்கமான கொங்கு வேளாளர் பேரவையின் மாநாடு மூலம் கொங்குநாடு முன்னேற்றப் பேரவை என்ற பெயரில் இக்கட்சி தொடங்கப்பட்டது. கொங்குநாடு முன்னேற்ற கழகம் என்ற பெயர் பதிவு செய்யப்பட்டிருந்ததால் அப்பெயருக்கு இதன் பெயர் மாற்றப்பட்டது. இது கொங்கு வெள்ளாள அல்லது வேளாளக் கவுண்டர்கள் சங்கத்தால் தொடங்கப்பட்ட போதிலும் இக்கட்சி கொங்கு மண்டலத்தில் உள்ள அனைத்து இன மக்களின் முன்னேற்றதிற்காகவும் பாடுபடப்போவதாக கூறியுள்ளது.. கொங்கு பகுதியின் வளர்ச்சியும் நலமும் இதன் குறிக்கோள் என்று இக்கட்சி கூறியுள்ளது. தமிழகத்தின் வருவாயில் 40% கொங்கு பகுதியில் இருந்து வந்தபோதிலும் இப்பகுதி அரசினால் தொடர்ந்து புறக்கணிக்கப்படுவதாக இக்கட்சி குற்றம் சாட்டுகிறது
# கொங்குநாடு முன்னேற்றக் கழகம்

## 2009 மக்களவைத் தேர்தல்

2009ல் நடந்த மக்களவைத் தேர்தலில் 12 இடங்களில் போட்டியிட்ட இக்கட்சி 579,704 வாக்குகளைப் பெற்றது. இக்கட்சி எத்தொகுதியையும் வெல்லவில்லை எனினும் தோன்றிய 4 மாதத்தில் நிறைய வாக்குகள் பெற்றது அரசியல் பார்வையாளர்களால் சிறப்பாக கருதப்படுகிறது. கோவை, பொள்ளாச்சி, ஈரோடு ஆகிய தொகுதிகளில் 1 லட்சத்துக்கும் அதிகமாகவும் திருப்பூர், நாமக்கல் ஆகிய தொகுதிகளில் 50,000 அதிகமாகவும் வாக்குகளை பெற்று, அத்தொகுதிகளில் விஜயகாந்தின் தே.மு.தி.க கட்சியினை நான்காம் இடத்திற்கு தள்ளியது.
# கொங்குநாடு முன்னேற்றக் கழகம்

## 2009 சட்டமன்ற இடைத்தேர்தல்

2009 ஆகத்து மாதம் தொண்டாமுத்தூர் சட்டமன்றத் தொகுதிக்கு நடைபெற்ற இடைத்தேர்தலில் 19588 வாக்குகள் பெற்று மூன்றாம் இடத்தில் வந்து வைப்புத் தொகையை இழந்தது. (காங்கிரசு, தேமுதிகவுக்கு அடுத்தபடியாக, இத்தேர்தலில் அதிமுக போட்டியிடவில்லை). இது பதிவானவற்றில் 9.8% வாக்குகளாகும். .
# கொங்குநாடு முன்னேற்றக் கழகம்

## 2011 சட்டமன்றத் தேர்தல்

2011 தமிழக சட்டமன்றத் தேர்தலில் இக்கட்சி திமுக கூட்டணியில் இடம் பெற்றுள்ளது. 7 தொகுதிகளில் இக்கட்சி போட்டியிட்டு அனைத்திலும் தோல்வி அடைந்தது. கொமுக போட்டியிட்டு தோலிவியடைந்த 7 தொகுதிகள் : நாமக்கல், கோபிச்செட்டிப்பாளையம், பெருந்துறை, உடுமலைப்பேட்டை, பொள்ளாச்சி, சூலூர், பல்லடம்
# காம்ரான் அக்மல்

**காம்ரான் அக்மல்** (*Kamran Akmal*, , பிறப்பு: டிசம்பர் 12, 1984) பாக்கிஸ்தான் லாகூர், இல் பிறந்த இவர் பாக்கிஸ்தான் துடுப்பாட்ட அணியின் மட்டையாளர் மற்றும் குச்சக் காப்பாளர் ஆவார் இவர் பாக்கித்தான் தேசிய அணி, ஆசிய லெவன் அணி, லாகூர்துடுப்பாட்ட அணி, தேசிய வங்கி அணி, பஞ்சாப் அணி, இந்தியன் பிரீமியர் லீக் தொடரில் ராஜஸ்தான் ராயல்ஸ் அணிகளுக்காக உள்ளூர்ப்போட்டிகளில் இவர் விளையாடியுள்ளார். இவர் பாக்கித்தான் அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார்.2002 ஆம் ஆண்டில் ஹராரே துடுப்பாட்ட சங்க அரங்கத்தில் நடைபெற்ற தேர்வுத் துடுப்பாட்டப் போட்டியில் அறிமுகமானார். இவர் 53 தேர்வுப் போட்டிகளில் 2648 ஓட்டங்களை எடுத்துள்ளார். இதில் 6 நூறுகளும் அடங்கும். 137 ஒருநாள் பன்னாட்டுத் துடுப்பாட்டப் போட்டிகளில் விளையாடி 2924 ஓட்டங்களை எடுத்துள்ளார். இந்தில் ஐந்து நூறுகளும் அடங்கும். பன்னாட்டு இருபது20 போட்டிகளில் 704 ஓட்டங்களையும் எடுத்துள்ளார். குச்சக் காப்பாளாராக தேர்வு போட்டிகளில் 206 இலக்குகள், ஒருநாள் போட்டிகளில் 169 , இருபது20 போட்டிகளில் 52 இலக்குகளையும் ஆட்டமிழக்கச் செய்தார். இவர் லாகூரில் உள்ள பீகான் ஹவுஸ் ஸ்கூல் சிஸ்டம் என்பதில் இவர் பட்டம் பெற்றார்.
# காம்ரான் அக்மல்

## சர்வதேச போட்டிகள்

### தேர்வுத் துடுப்பாட்டம்

2002 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. நவம்பர் 9 இல் ஹராரேவில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 10 பந்துகளில் ஒட்டங்கள் எதுவும் எடுக்காமல் பிரைசின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 49 பந்துகளில் 38 ஓட்டங்கள் எடுத்தார். இதில் 8 நான்குகளும் அடங்கும். இந்தப் போட்டியில் நான்கு வீரர்களை *கேட்ச்* பிடித்து வீழ்த்தினார்.  
2010 ஆம் ஆண்டில் பாக்கித்தான் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. ஆகஸ்டு 26 இல் இலண்டனில் நடைபெற்ற இங்கிலாந்துத் துடுப்பாட்ட அணிக்கு எதிரான நான்காவது தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 21 பந்துகளில் 13 ஓட்டங்கள் எடுத்து பின்னின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 4 பந்துகளில் 1 ஓட்டங்கள் எடுத்து ஆண்டர்சன் பந்துவீச்சில் ஆட்டமிழந்தார் .இந்தப் போட்டியில் நான்கு வீரர்களை *கேட்ச்* பிடித்து வீழ்த்தினார்.
# காம்ரான் அக்மல்

## ஒருநாள் பன்னாட்டுத் துடுப்பாட்டம்

நவம்பர் 23, 2002 இல் வெலிங்டனில் சிம்பாப்வே துடுப்பாட்ட அணிக்கு எதிரான முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் இவருக்கு துடுப்பாட களம் இறங்க வாய்ப்பு கிடைக்கவில்லை. இருந்தபோட்திலும் குச்சக் காப்பாளராக 2 இலக்குகளை வீழ்த்த உதவினார்.
# அசாத் சஃபீக்

**அசாத் சஃபீக்** (Asad Shafiq, பிறப்பு: ஜனவரி 28, 1986) பாக்கிஸ்தான், கராச்சி இல் பிறந்த இவர் பாக்கிஸ்தான் அணியின் மட்டையாளர், பாக்கிஸ்தான் தேசிய அணி, பாக்கிஸ்தான் வடமேற்கு அணி, கராச்சி துடுப்பாட்ட அணி, கராச்சி புளுஸ்அணி, கராச்சி டோல்பின்ஸ், வட பாக்கிஸ்தான் ஏ அணிகளில் இவர் அங்கத்துவம் பெறுகின்றார். ஆகஸ்ட் 2018 ஆம் ஆண்டில் பாக்கிஸ்தான் துடுப்பாட்ட வாரியம் 33 வீரர்களுக்கு மத்திய ஒப்பந்தம் பெற்ற வீரர்களாக அறிவித்தது. அதில் இவரும் ஒருவர்.
# இந்தோனேசியக் குடியரசுத் தலைவர்களின் பட்டியல்

**இந்தோனேசியக் குடியரசுத் தலைவர்களின் பட்டியல்** (ஆங்கிலம்: *List of Presidents of Indonesia;* இந்தோனேசியம்: *Senarai Presiden Indonesia*) என்பது இந்தோனேசியக் குடியரசுத் தலைவர் பதவியை வகித்தவர்களின் பட்டியல் ஆகும்.  
1945ஆம் ஆண்டு, இந்தோனேசியாவின் விடுதலை குறித்து ஆராய அமைக்கப்பட்ட ஒரு சப்பானியக் குழுவால் பரிந்துரைக்கப்பட்ட அரசியலமைப்புச் சட்டத்தின் படி குடியரசுத் தலைவர் பதவி ஏற்படுத்தப்பட்டது. அந்தப் பரிந்துரைக் குழுவின் பெயர் பாடான் பென்யெலிடிக் உசகா பெர்சியாப்பான் கெமெர்டெக்கான் இந்தோனேசியா (*Badan Penyelidik Usaha Persiapan Kemerdekaan Indonesia* (**BPUPKI**).
# இந்தோனேசியக் குடியரசுத் தலைவர்களின் பட்டியல்

## பொது

1945-ஆம் ஆண்டு ஆகத்து மாதம் 18-ஆம் நாள் *பனித்தியா பெர்சியாப்பான் கெமெர்டெக்கான்* (*Panitia Persiapan Kemerdekaan Indonesia* (**PPKI**) என்ற குழுவானது முந்தைய குழுவுக்கு மாற்றாக அமைக்கப்பட்டது. இந்தக் குழுவானது சுகர்ணோவை இந்தோனேசியாவின் முதல் குடியரசுத் தலைவராகத் தேர்ந்தெடுத்தது.
# இந்தோனேசியக் குடியரசுத் தலைவர்களின் பட்டியல்

## உதவி

<div>  
</div>
# இந்தோனேசியக் குடியரசுத் தலைவர்களின் பட்டியல்

## குடியரசுத் தலைவர்களின் பட்டியல்

| # | குடியரசுத் தலைவர் | தொடக்கம் | முடிவு | கட்சி | துணைக் குடியரசுத் தலைவர் |
| --- | --- | --- | --- | --- | --- |
| 1 | சுகர்ணோ | 18 ஆகத்து 1945 | 12 மார்ச் 1967 | பிரிவினைவாதி அல்லாதோர் | முகமது அத்தா |
| <small>***காலி***
1956–1973</small> |  |  |  |  |  |
| 2 | சுகர்த்தோ | 12 மார்ச் 1967 | 21 மே 1998 | கோல்கார் |  |
| சிறீ சுல்தான் ஏமெங்குபுவோனோ IX |  |  |  |  |  |
| ஆதம் மாலிக் |  |  |  |  |  |
| உமர் விரஹாதிகுசுமா |  |  |  |  |  |
| சுதர்மோனோ |  |  |  |  |  |
| டிரை சுட்ரிசுனோ |  |  |  |  |  |
| பச்சருதின் ஜசுஃப் அபிபி |  |  |  |  |  |
| 3 | பச்சருதின் ஜசுஃப் அபிபி | 21 மே 1998 | 20 அக்டோபர் 1999 | கோல்கார் | <small>***காலி***</small> |
| 4 | அப்துர்ரகுமான் வாகிது | 20 அக்டோபர் 1999 | 23 சூலை 2001 | தேசிய விழிப்புக் (National Awakening) கட்சி | மேகவதி சுகர்ணோபுத்திரி |
| 5 | மேகவதி சுகர்ணோபுத்திரி | 23 சூலை 2001 | 20 அக்டோபர் 2004 | இந்தோனேசிய ஜனநாயகப் போராட்டக் கட்சி | ஹம்சா ஹஸ் |
| 6 | சுசிலோ பாம்பாங் யுதோயோனோ | 20 அக்டோபர் 2004 | 20 அக்டோபர் 2014 | மக்களாட்சிக் கட்சி | ஜசுஃப் கல்லா |
| போயெதியோனோ |  |  |  |  |  |
| 7 | ஜோக்கோ விடோடோ | 20 அக்டோபர் 2014 | இந்தோனேசிய ஜனநாயகப் போராட்டக் கட்சி | ஜசுஃப் கல்லா |  |
| 8 | பிரபோவோ சுபியாந்தோ | 20 அக்டோபர் 2024 | பதவியில் உள்ளார் | கிரேட்டர் இந்தோனேசியா இயக்கம் கட்சி (கெரிந்திரா) | } |
# மிஸ்பா-உல்-ஹக்

**மிஸ்பா-உல்-ஹக்**: (Misbah-ul-Haq,, பிறப்பு: மே 28, 1974), ஒரு பாக்கிஸ்தான் துடுப்பாட்டக்காரர். மற்றும் தலைவர் ஆவார். மியன்வலி இல் பிறந்த இவர் பாக்கிஸ்தான் அணியின் மட்டையாளர், பாக்கிஸ்தான் தேசிய அணி, பளுகிஸ்தான் துடுப்பாட்ட அணி, பஞ்சாப் துடுப்பாட்ட அணி, சுய் துடுப்பாட்ட அணி, பைசலாபாத் துடுப்பாட்ட அணி, கான் ஆய்வு கூட அணிகளில் இவர் அங்கத்துவம் பெறுகின்றார்.இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.
# மிஸ்பா-உல்-ஹக்

## சர்வதேச போட்டிகள்

### தேர்வுத் துடுப்பாட்டம்

2001 ஆம் ஆண்டில் பாக்கித்தான் துடுப்பாட்ட அணி நியூசிலாதில் சுற்றுப்பயணம் செய்து விளையாடியது . மார்ச் 1 இல் ஓக்லாந்தில் நடைபெற்ற நியூசிலாந்து துடுப்பாட்ட அணிக்கு எதிரான முதலாவது தேர்வுத் துடுப்பாட்டப் போட்டியில் இவர் அறிமுகமானார்.) ஆஸ்திரேலியாவுக்கு எதிரான போட்டியில் சமன் செய்தார். இச்சாதனை பின்னர் பிரண்டன் மெக்கல்லம் முறியடித்தார் (54 பந்துகளில் சதம்).
- 5 நாள் போட்டிகளில் (தேர்வுத் துடுப்பாட்டம்) நேர அடிப்படையில் 2வது அதிவேக சதம்.[74 நிமிடங்களில்).இவரின் தலைமையில் 26 தேர்வுத் துடுப்பாட்டப் போட்டிகளில் வென்றுள்ளது.இதன்மூலம் அதிக போட்டிகளில் வென்ற பாக்கித்தான் தலைவர் எனும் சாதனை படைத்தார்.
# முகம்மது ஹஃபீஸ்

**முகம்மது ஹஃபீஸ்**: (*Mohammad hafeez*, பிறப்பு: அக்டோபர் 17, 1980). பாக்கிஸ்தான் சகோடா இல் பிறந்த இவர் பாக்கிஸ்தான் அணியின் மத்திம நிலை மட்டையாளர், இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் இவர் விளையாடியுள்ளார். இவர் துடுப்பாட்டத்தில் துவக்கவீரராக களம் இறங்குகிறார். அவ்வப்போது பந்துவீச்சிலும் ஈடுபடுவார். 2012 ஆம் ஆண்டில் பன்னாட்டுத் துடுப்பாட்ட அவையின் சிறந்த பன்னாட்டு இருபது20 பந்துவீச்சாளர்களுக்கான தரவரிசையில் முதலிடம் பிடித்தார்.மார்ச் 18, 2012 இல் சேர்-இ-பங்களா துடுப்பாட்ட அரங்கத்தில் நடைபெற்ற இந்தியத் துடுப்பாட்ட அணிக்கு எதிரானஒருநாள் பன்னாட்டுத் துடுப்பாட்டப் போட்டியில் இவர் நசீர் ஜம்சீட்டுடன் இணைந்து 224 ஓட்டங்கள் சேர்த்து இந்திய அணிக்கு எதிராக அதிக ஓட்டங்கள் சேர்த்த பாக்கித்தானிய இணை எனும் சாதனை படைத்தனர். இதற்கு முன்னதாக சயீத் அன்வர் மற்றும் அமீர் சோஹல் ஆகியோர் 114 ஓட்டங்கள் சேர்த்ததே சாதனையாக இருந்தது.  
கரீபியன் பிரீமியர் லீக் தொடரில் விளையாடுவதற்காக இவர் ஒப்பந்தம் ஆனார். இதன்மூலம் இந்தத் தொடரில் ஒப்பந்தம் ஆன நான்காவது சர்வதேச வீரர் மற்றும் முதலாவது பாக்கித்தானிய வீரர் எனும் பெருமை பெற்றார். பொதுவாக இவர் பேராசிரியராக அறியப்படுகிறார். மேலும் *இவர் லாகூர், லாகூர் லயன்ஸ், கயானா அமேசான் வாரியர்ஸ், சர்கோதா* ஆகிய அணிகளுக்காக உள்ளூர்ப் போட்டிகளில் விளையாடிவருகிறார்.இந்தியன் பிரீமியர் லீக் போட்டிகளில் இவர் கொல்கத்தா நைட் ரைடர்ஸ் அணிக்காக விளையாடினார்.
# முகம்மது ஹஃபீஸ்

## சர்வதேச போட்டிகள்

### தேர்வுப் போட்டிகள்

2003 ஆம் ஆண்டில் வங்காளதேசத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது . ஆகஸ்டு 20 இல் கராச்சியில் நடைபெற்ற வங்காளதேசத் துடுப்பாட்ட அணிக்கு எதிரான முதலாவது தேர்வுத் துடுப்பாட்டப் போட்டியில் இவர் அறிமுகமானார்.  
இந்தப் போட்டியின் முதல் ஆட்டப் பகுதியில் 7 ஓவர்கள் பந்துவீசி 14 ஓட்டங்களை விட்டுக்கொடுத்தார். இதில் 2 ஓவர்களை மெய்டனாக வீசினார். துவக்கவீரராக களம் இறங்கிய இவர் 13 பந்துகளில் 2 ஓட்டங்கள் எடுத்து மொர்டாசாவின் பந்துவீச்சில் ஆட்டமிழந்தார்.பின் இரண்டாவது ஆட்டப்பகுதியில் 14 ஓவர்கள் வீசி 14 ஓட்டங்களை மட்டுமே விட்டுக்கொடுத்து 1 இலக்குகளைக் கைப்பற்றினார். இதில் 8 ஓவர்களை மெய்டனாக வீசினார்.151 பந்துகளில் 50 ஓட்டங்கள் எடுத்தார். இந்தப் போட்டியில் பாக்கித்தான் அணி 7 இலக்குகள் வித்தியாசத்தில் வெற்றி பெற்றது.
# முகம்மது ஹஃபீஸ்

## சர்வதேச போட்டிகள்

### ஒருநாள் போட்டி

2003 ஆம் ஆண்டில் நடைபெற்ற *செர்ரி பிளாசம் சார்ஜா* கோப்பையில் விளையாடிய பாக்கித்தான் அணியில் இடம்பெற்றார். ஏப்ரல் 3 இல் சார்ஜாவில் நடைபெற்ற சிம்பாப்வே துடுப்பாட்ட அணிக்கு எதிரான முதலாவது ஒருநாள் பன்னட்டுத் துடுப்பாட்டப் போட்டியில் இவர் அறிமுகமானார்.  
இவர் அனைத்து சர்வதேச போட்டிகளிலும் 10 ஆட்டநாயகன் விருதுகளை வென்ற மூன்றாவது வீரர் எனும் சாதனை படைத்தார். இதற்கு முன் இலங்கைத் துடுப்பாட்ட அணி வீரர் சனத் ஜயசூரிய, மற்றும் தென்னாப்பிரிக்க வீரர் ஜாக் கலிஸ் ஆகியோர் இந்தச் சாதனையைப் படைத்தனர்.
# மருதி (சங்ககாலம்)

**மருதி** என்பவள் சங்ககாலத்துச் சிறந்த பெண்மணிகளில் ஒருத்தி.  
கழார் முன்துறை சங்ககாலத்தில் ‘பரதவர் கோமான் பல்வேல் மத்தி’க்கு உரியதாயிருந்த காலம் ஒன்று. மத்தி ஒரு சிற்றரசன். அவனது பேரரசன் கரிகாலன்.  
கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். இந்த மருதி அவனைக் காப்பாற்றி அவனோடு வாழ்ந்து வந்தாள்.  
ஆதிமந்தி என்பவள் அரசன் கரிகாலன் மகள். அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.
# காவிரி (நீச்சல்மகள்)

**காவிரி** என்பவள் சங்கப் பாடல்களில் குறிப்பிடப்பட்டுள்ள ஒரு நீச்சல்மகள்.  
கழார் முன்துறை ‘பரதவர் கோமான் பல்வேல் மத்தி’க்கு உரியது. - பரணர் – அகம் 226. கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள்.  
ஆதிமந்தி என்பவள் அரசன் கரிகாலன் மகள். அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள். - பரணர் – அகம் 222, 376,
# யூனுஸ் கான்

**முகம்மது யூனுஸ் கான்** (பஷ்தூ, உருது: *Mohammad Younus Khan*, பிறப்பு: நவம்பர் 29, 1977), முன்னாள் பாக்கிஸ்தான் துடுப்பாட்டக்காரரும் பாக்கிஸ்தான் நாட்டுத் துடுப்பாட்ட அணியின் முன்னாள் தலைவருமாவார். மர்தன் பிரதேசத்தில் பிறந்த இவர் பாக்கிஸ்தான் அணியின் இடை நிலை மட்டையாளராவார். தேர்வுத் துடுப்பாட்டப் போட்டிகளில் ஒரே ஆட்டத்தில் 300 ஓட்டங்களைப் பெற்ற மூன்றாவது பாக்கிஸ்தான் துடுப்பாட்டக்காரர். பாக்கிஸ்தான் நாட்டுத் துடுப்பாட்ட அணி, கபீப் வங்கி அணி, நொட்டிங்காம்செயார் அணி, பெசாவார் அணி, ராஜஸ்தான் ராயல்ஸ், தென் அவுஸ்திரேலியா, யோக்செயார் அணிகளில் இவர் இடம்பெற்றுள்ளார்.இவர் பாக்கித்தான் அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார் 11 நாடுகளுக்கும் எதிரான தேர்வுத் துடுப்பாட்டப் போட்டியில் நூறு அடித்த ஒரே துடுப்பாட்ட வீரர் எனும் சாதனை படைத்துள்ளார்.  
தேர்வுத் துடுப்பாட்டப் போட்டிகளில் பாக்கித்தானிய வீரர்களில் அதிக ஓட்டங்கள் எடுத்தவர் மற்றும் அதிக நூறுகள் அடித்தவர் எனும் சாதனை படைத்தார். மேலும் ஒரு ஆட்டப் பகுதியில் 300 ஓட்டங்களுக்கும் மேல் அடித்த மூன்றாவது பாக்கித்தானிய வீரர் எனும் சாதனை படைத்தார். இவரின் தலைமையிலான பாக்கித்தான் அணி 2009 ஐசிசி உலக இருபது20 போட்டியில் கோப்பை வென்றது. ஏப்ரல் 23, 2017 இல் இவர் தேர்வுப் போட்டிகளில் 10,000 ஓட்டங்களை எடுத்தார். இதன்மூலம் இந்தச் சாதனை படைத்த முதல் பாக்கித்தானிய வீரர் மற்றும் 13 ஆவது சர்வதேச வீரர் எனும் சாதனை படைத்தார். இதன்மூலம் இந்தச் சாதனையைப் படைத்த மிகவும் வயதான வீரர் எனும் சாதனையையும் படைத்தார்.  
மார்ச் 24, 2010 இல் ஒழுங்கீனமாக நடந்துகொண்டதாக இவரையும் முகம்மது யூசுபையும் பாக்கிஸ்தான் துடுப்பாட்ட வாரியம் இடைநீக்கம் செய்தது. அந்தத் தடை மூன்று மாதத்திற்கு தள்ளி வைக்கப்பட்டது. பின் அக்டோபர் 22, 2014 இல் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் ஒரே போட்டியில் தனது 25 ஆவது மற்றும் 26 ஆவது நூறினைப் பதிவு செய்தார். இதன்மூலம் ஒரே போட்டியில் இரு நூறுகளை அடித்த 6 ஆவது பாக்கித்தானிய வீரர் எனும் சாதனையைப் படைத்தார். சூன் 25, 2015 இல் தனது நூறாவது தேர்வுத் துடுப்பாட்டப் போட்டியில் விளையாடினார். இதன்மூலம் நூறு போட்டிகளில் விளையாடிய ஐந்தாவது வீரர் எனும் பெருமை பெற்றார் .அக்டோபர் 13, 2015 இல் 8,833 ஓட்டங்கள் எடுத்து ஜாவெட் மியன்டாட்டின் சாதனையை முறியடித்து அதிக ஓட்டங்கள் எடுத்து சாதனை படைத்தார்.  
நவம்பர் 2016 ஆம் ஆண்டில் ஒருநாள் பன்னாட்டுத் துடுப்பாட்டப் போட்டிகளில் இருந்து ஓய்வு பெறுவதாக அறிவித்தார். பின் மே, 2017 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தொடரோடு அனைத்து வடிவ துடுப்பாட்டங்களில் இருந்தும் ஓய்வு பெறுவதாக அறிவித்தார்.
# யூனுஸ் கான்

## அரம்பகால வாழ்க்கை

30 மார்ச் 2007 அன்று யூனிஸ் அம்னாவை மணந்தார். அவர்களுக்கு மூன்று குழந்தைகள் உள்ளனர்: ஒரு மகன் மற்றும் இரண்டு மகள்கள். அவர்களின் மகன் ஓவைஸ் 26 டிசம்பர் 2007 அன்று பிறந்தார்.  
2005 மற்றும் 2006 ஆம் ஆண்டுகளில் யூனிஸ் தனது குடும்பத்தில் பல இறப்புகளைச் சந்திக்க வேண்டியிருந்தது. முன்னதாக 2005 ஆம் ஆண்டில் அவரது தந்தை இறந்த பிறகு ஆஸ்திரேலியாவுக்கு எதிரான் ஒரு சுற்றுப்பயணத்தில் இருந்து திரும்பிச் செல்ல வேண்டியிருந்தது. அந்த ஆண்டின் பிற்பகுதியில், இங்கிலாந்து பாகிஸ்தான் சுற்றுப்பயணத்தின் போது, யூனிஸின் அண்ணன் முகமது ஷெரீப் கான், உக்ரேனில் நடந்த கார் விபத்தில் 41 வயதில் இறந்தார். அவர்தான் இவருக்கு துடுப்பாட்டம் விளையாடக் கற்றுக் கொடுத்ததாக அவர் ஒரு நேர்காணலில் கூறினார். மற்றொரு அண்ணன், ஃபர்மன் அலி கான் 2006 டிசம்பரில் ஜெர்மனியில் கார் விபத்தில் கொல்லப்பட்டார். அப்போது அவருக்கு வயது 39 ..  
பைசலாபாத்தில்மேற்கிந்தியத் தீவுகள் துடுப்பாட்ட அணிக்கு எதிரான இரண்டாவது ஒருநாள் போட்டியில் யூனிஸ் களத்தில் மட்டையாடிக் கொண்டிருந்தார். யூனிஸ் தனது ஆட்ட்டப் பகுதியின் முடிவில் பெவிலியனுக்குத் திரும்பிய பின்னரே நிலைமை பற்றி அறிந்து கொண்டார். யூனிஸ் உடனடியாக தனது சொந்த ஊரான மர்தானுக்குப் புறப்பட்டார், மீதமுள்ள எந்தப் போட்டிகளிலும் அவர் பங்கேற்கவில்லை.  
உலகக் கோப்பையிலிருந்து பாகிஸ்தான் வெளியேறிய பின்னர் மார்ச் 2007 இல் பாப் வூல்மர் இறந்ததைப் பற்றிய தனது வருத்தத்தையும் யூனிஸ் குறிப்பிட்டுள்ளார். தனது சொந்த தந்தையை இழந்த பின்னர் பாப்பை ஒரு தந்தையாகவே தான் பார்த்ததாகவும், பல தனிப்பட்ட எண்ணங்களை தனது பயிற்சியாளருடன் பகிர்ந்து கொள்ள முடிந்தது என்றும் அவர் கூறினார்.  
மே 2011 இல் மேற்கிந்திய தீவுகள் சுற்றுப் பயணத்தின் போது, யூனிஸுக்கு ஜெர்மனியில் அவரது அண்ணன் ஷம்ஷாத் கான் இறந்ததால் வீடு திரும்புவதற்கு அனுமதி வழங்கப்பட்டது.  
அவர் துடுப்பாட்டம் விளையாடாத சம்யங்களில் மீன்பிடித்தலை பொழுதுபோக்காக கொண்டிருந்தார்.
# யூனுஸ் கான்

## ஓய்விற்குப் பின்

ஆப்கானிஸ்தான் தேசிய துடுப்பாட்ட அணியின் அடுத்த பயிற்சியாளராக யூனிஸ் கான் வருவதாக 11 மே 2017 அன்று ஏசிபி அறிவித்தது. பின்னர், இந்த சலுகையை யூனிஸ் கான் மறுத்துவிட்டார்.
# யூனுஸ் கான்

## விருதுகள்

மார்ச் 23, 2010 அன்று, பாகிஸ்தான் ஜனாதிபதி ஆசிப் அலி சர்தாரி அவர்களால் பெருமைமிக்க செயல்திறன் யூனிஸுக்கு வழங்கப்பட்டது. 23 மார்ச் 2018 அன்று அவருக்கு சீதாரா-இ-இம்தியாஸ் விரு தினை பாகிஸ்தான் ஜனாதிபதி மம்னூன் உசேன் வழங்கினார்.
# உமர் குல்

**உமர் குல்** (*Umar Gul*, عمر ګل <nowiki/>பிறப்பு: ஏப்ரல் 14 1984), ஒரு பாக்கிஸ்தான் துடுப்பாட்டக்காரர். பெசாவர் பிரதேசத்தில் பிறந்த இவர் பாக்கிஸ்தான் அணியின் பந்துவீச்சாளராவார். பாக்கிஸ்தான் தேசிய அணி, கபீப் வங்கி அணி, குளுசெஸ்டெயர்ஸ்செயார் அணி, கொல்கத்தா நைட்ரைடர்ஸ் அணி, பசாவார் அணிகளில் இவர் அங்கத்துவம் பெறுகின்றார்.இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். வலதுகை விரைவு வீச்சாளரான இவர் வலதுகை மட்டையாளராகவும் உள்ளார். பன்னாட்டு இருபது20 போட்டிகளின் சிறந்த பந்துவீச்சாளர்களில் ஒருவாராக அறியப்படுகிறார். 2007 ஐசிசி உலக இருபது20 மற்றும் 2009 ஐசிசி உலக இருபது20 தொடர்களில் அதிக இலக்குகள் வீழ்த்தியவர்களின் பட்டியலில் முதல் இடம் பிடித்தார்.  
பன்னாட்டு இருபது20 போட்டிகளில் அதிக இலக்குகள் வீழ்த்தியவர்கள் தரவரிசையில் இவர் இரண்டாவது இடம் பிடித்தார். முதல் இடத்தில் சயீத் அஜ்மல் இருந்தார். பின் 101 இலக்குகள் வீழ்த்திய சாகித் அஃபிரிடி முதலிடம் பிடித்தார்.2013 ஆம் ஆண்டில் சிறந்த பன்னாட்டு இருபது20 வீரராகத் தேர்வானார்.  
அக்டோபர் , 2010 ஆம் ஆண்டில் துபாயில் உள்ள பெண் மருத்துவரை மணந்தார்.
# உமர் குல்

## இந்தியன் பிரீமியர் லீக்

2008 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணி நிர்வாகம் இவரை 150,000 அமெரிக்க டாலர் மதிப்பில் ஏலத்தில் எடுத்தது. இந்தத் தொடரில் மொத்தமாக 6 போட்டிகளில் விளையாடி 12 இலக்குகள் வீழ்த்தினார். இவரின் சராசரி 15,23 ஆகும். இந்தத் தொடரின் இறுதிப்போட்டியில்11 பந்துகளில் 24 ஓட்டங்கள் எடுத்தார். மேலும் பந்துவீச்சில் 4 ஓவர்கள் வீசி 23 ஓட்டங்களை விட்டுக்கொடுத்து 4 இலக்குகளை வீழ்த்தி ஆட்டநாயகன் விருது பெற்றார்.
# உமர் குல்

## சர்வதேச போட்டிகள்

### தேர்வுத் துடுப்பாட்டம்

2003 ஆம் ஆண்டில் வங்காளதேசத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது . ஆகஸ்டு 24 இல் கராச்சியில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்ட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 20 ஓவர்கள் வீசி 91 ஓட்டங்களை விட்டுக்கொடுத்தார்.இதில் 2 இலக்குகளைக் கைப்பற்றினார்.இதில் 5 ஓவர்களை *மெய்டனாக* வீசினார். இவரின் சராசரி 3.45 ஆகும். 7 பந்துகளை சந்தித்த இவர் ஓட்டங்கள் எதுவும் எடுக்காமல் *ரன் அவுட்* ஆனார். பின் இரண்டாவது ஆட்டப் பகுதியில் பந்துவீச்சில் 19 ஓவர்கள் வீசி 57 ஓட்டங்களை விட்டுக்கொடுத்தார். 3 ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை.இந்தப் போட்டியில் பாக்கித்தான் அணி 7 இலக்குகள் வித்தியாசத்தில் வெற்றி பெற்றது. பின் பாக்கித்தான் அணி தென்னாப்பிரிகாவில் சுற்றுப் பயணம் செய்து தேர்வுத் துடுப்பாட்டப் போட்டிகளில் விளையாடியது. இதன் இரண்டாவது தேர்வுத் துடுப்பாட்டப் போட்டியி பெப்ரவரி 14, கேப் டவுனில் நடைபெற்றது .இந்தப் போட்டியில் 9 பந்துகளில் ஓட்டங்கள் எதுவும் எடுக்காமல் பிலாண்டர் பந்துவீச்சில் ஆட்டமிழந்தார்.பின் பந்துவீச்சில்20 ஓவர்கள் வீசி 54 ஓட்டங்கள் எடுத்தார். இதில் 5 ஓவர்களை மெய்டனாக வீசினார். இரண்டாவது ஆட்டப் பகுதியில் 10 ஓவர்கள் வீசி 35 ஓட்டங்கள் எடுத்து 1 ஓவரை மெய்டனாக வீசினார். ஆனால் இலக்கினைக் கைப்பற்றவில்லை.இந்தப் போட்டியில் தென்னாப்பிரிக்க அணி 4 இலக்குகள் வித்தியாசத்தில் வெற்றி பெற்றது.
# விக்கிப்பீடியா:ஆலமரத்தடி/தொகுப்பு47

## விக்கிப் பயனர் யார்? பதிவர் யார்?

விக்கிப்பீடியா பதிவர்களை விக்கியர் என்றே அழைக்கின்றனர். ஆனால், சில இடங்களில் பயனர் என்றும் குறிப்பிடுகின்றனர். ஆனால் விக்கிப்பீடியாவில் எழுதுபவர் எப்படிப் பயனர் ஆவார் என்பதே எனது ஐயம். விக்கிபீடியாவால் பயன்பெறுவோரையே பயனர் எனலாம். விக்கிப்பீடியாவில் எழுதுவோரை, விக்கிபீடியாப் பதிவர் என்றே அழைக்கலாம்.(பார்க்க) என்று ஒரு வலைப்பதிவர் அவருடைய வலைப்பதிவில் குறிப்பிட்டு சந்தேகம் கொள்கிறார். அவருக்குப் பதிலளிக்க விரும்புபவர்கள் இங்கு அளிக்கலாம்.--தேனி.எம்.சுப்பிரமணி. 13:23, 24 சனவரி 2011 (UTC)  
:இங்கு படிப்பவர்/எழுதுபவர் பாகுபாடு ஒன்றும் பெரிதாக இல்லை என்பதைக் குறிக்கவே கணக்கு வைத்திருப்பவர் அனைவரும் விக்கி பயனர்களாகிறோம். மேலும் விக்கியில் எழுதுவோருக்கும் படிப்போருக்கும் பெரிய இடைவெளி எதுவும் இல்லை என்பதையும் இது குறிக்கிறது. பதிவர் என்பது வலைப்பதிவர்களால் அரசியலாக்கப்பட்ட ஒரு வார்த்தை. அது நம்மை “பீடிக்காமல்” :-) பார்த்துக்கொள்ள வேண்டும்.--சோடாபாட்டில்<sup>உரையாடுக</sup> 13:32, 24 சனவரி 2011 (UTC)  
சோடாபாட்டிலின் கருத்துச் சரியே. விக்கியைப் பொருத்தவரை எழுதுபவர்கள் அனைவரும் பயனர்களே, பயனர்கள் அனைவரும் எழுதுபவர்களே. அதுவே விக்கியின் பலம்.--Kanags <sup>\உரையாடுக</sup> 22:29, 24 சனவரி 2011 (UTC)  
:பயனர் என்றால் பயன் படுத்துவோர், பயன்கொள்வோர் என்னும் பொருள் கொண்டாலும், இங்கு எழுதுவோர், கட்டுரைகள் ஆக்குவோர், இந்தத் திட்டத்தைப் பயன்படுத்தி ஆக்கங்கள் செய்கிறார்கள் அல்லவா? மேலும் பிற கட்டுரைகளை இணைத்தும், படங்களைப் பயன்படுத்தியும் ஆக்கம் செய்வதால் நாமும் பயனர்களே. பயன் பெருக உழைப்பவர்கள். பங்காளிகள் என்றால் பங்கு பற்றுவோர் என்பது போல பயன் பெற பங்கு பற்றுவோர் பயனாளர்கள், பயனர் எனலாம். ஆங்கிலத்திலும் யூசர் (user) என்பதும் யூசர் ஐடி (userid) என்பதும் ஒரு முறையில் அல்லது ஓர் அமைப்பில் பங்கு பற்றுவோர்களையும் அதற்கான அடையாள குறிப்பெயரையும் குறிப்பது போல என்றும் கருதலாம். பயன் பெறுவோர், பயன்பெற பங்களித்து அதன் பயனாக இன்பம் பெறும் பயனர் ஆகிய இருவரையும் ஒருவாறு சுட்டும். --செல்வா 22:42, 24 சனவரி 2011 (UTC)
::விக்கியில் எழுதுவதால் திருப்தி எனும் பயனைப் பெறுபவர்கள் என்றும் கொள்ளலாம்.அத்துடன் எழுதுபவர் எல்லாம் பிறருந் தகவல்களை நுகரவும் செய்கிறோம் அல்லவா? --சஞ்சீவி சிவகுமார் / <sup>உரையாடுக</sup> 23:01, 24 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## விக்கிப் பயனர் யார்? பதிவர் யார்?

### வெளியில் இருந்து கல்லெறிவோர்

விக்கிப்பீடியா தொடர்பில் வெளியில் இடம்பெறும் கருத்துக்களையும் ஆழ்ந்து கவனிக்க வேண்டிய கட்டாயமும் பொருப்புணர்வும் கூட விக்கிப்பீடியர்களுக்கு இருக்கவேண்டும். அதேவேளை விக்கிப்பீடியாவில் கட்டற்றத் தன்மை எவரையும் இதன் உள்ளே வந்து தமது கருத்துக்களை பதிய வாய்ப்பளிக்கிறது. பயனர் ஆக அல்லாமல் என்றால் கூட (IP இலக்கங்கள் ஊடாக) விக்கியில் சாத்தியமானது. அதனைவிடுத்து ஒருவர் வெளியில் இருந்து விடும் அறிக்கைகள் விமர்சனங்கள் அநேகமானவை வெளியில் இருந்து கல்லெறிதல் எனும் வகையையே சாரும்.  
சிலர் இவ்வாறான செயல்பாடுகளை மாற்றுக்கருத்து என்று அழைத்துக்கொள்கின்றனர். மாற்றுக்கருத்து என்பது இரு திட்டத்தை முன்னெடுத்து செல்லும் போது எல்லோரும் சிந்திக்கும் வழிமுறையில் இருந்து மாறுப்பட்ட அதேவேளை ஏற்கத்தகுந்ததும் சிறந்ததுமான கொள்கையினை அல்லது திட்டத்தை முன்வைப்பதனைக் குறிக்கும். அவ்வாறான மாற்றுக்கருத்து சிந்தனைகள் வரவேற்கத் தகுந்ததும் ஆகும். அவ்வாறு அல்லாமல் ஒரு அமைப்பின் அல்லது திட்டத்தின் உள்நுழைந்து, ஆக்கப்பூர்வமான எதனையும் செய்யாமல், பங்களிக்காமல் வெறுமனே வெளியில் இருந்து விடும் அறிக்கைகள் கருத்துக்கள் "வெளியில் இருந்து கல்லெறிதல்" வகையானவை மட்டுமானதாகவே இருக்க முடியும். அதன் தொடர்பில் பெரிதாக அலட்டிக்கொள்ளத் தேவையில்லை என்பதே எனது கருத்து.--HK Arun 05:37, 25 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## கூகுள் டூல் கிட்

**கூகுள் டூல் கிட்** இப்போ கூகிள் டாக் கணக்கில் தெரியவில்லை. விக்கி சுட்டியில் இருந்து ஏற்றுவதற்கும் வழியில்லை. இனி எப்படி கூகிள் கணக்கு மூலம் கட்டுரை ஏற்றுவார்கள்? --குறும்பன் 23:29, 27 சனவரி 2011 (UTC)  
http://translate.google.com/toolkit ? --இரவி 03:51, 28 சனவரி 2011 (UTC)